1. **DATE GENERALE**

**1.1 Organizatorul concursului**

1.1.1 Organizatorul concursului este Asociația Carpaterra, în parteneriatîn parteneriat cu Asociatia Depoul de Arta Urbana, Mănăstirea Franciscană Sfântul Ioan și OAR Brașov. Finanțarea lucrărilor va fi făcută prin proiectul Artă și poveste murală, finanțat parțial de către Primăria Brașov în cadrul programului Proiecte culturale 2017. Datele de contact ale organizatorului sunt: Asociația Carpaterra, str. Prundului nr.1(la mansardă), Brașov, cod postal 500123; tel: 0740065169; adresa mail: office@carpaterra.org.

1.1.2 Secretariatul concursului este asigurat de organizator, Asociația Carpaterra.

**1.2 Scopul concursului**

1.2.1 Concursul de soluții are ca scop selectarea celei mai bune idei artistice aplicabile pe calcanul (zidul exterior)Mănăstirii Franciscane Sfântul Ioan și apoi aplicarea acesteia.

1.2.2 Calcanul (tot peretele) are dimensiune de 650mp, iar suprafața care face obiectul concursului se află în partea inferioară acestuia și are dimensiunea de 160mp (50m lungime cu înălțimea de 3-3,5m).

1.2.3 Concursul de soluții este organizat ca o procedura independentă de sine stătătoare/ deschisă, urmănd ca ulterior, câștigătorul să aplice soluția pe zidul care face obiectul concursului.

**1.3Tipul concursului**

1.3.1 Concursul de soluții este public, într-o singura fază, deschis pentru orice artist indiferent de domiciliul sau proveniența acestuia.

1.3.2 Soluția câștigătoare va fi făcută publică pe site-ul comunicat de organizator în cadrul invitației la concurs.

1.3.3Decizia juriului concursului este obligatorie pentru Organizator în ceea ce privește respectarea selecției proiectelor depuse în cadrul concursului, a soluției desemnate câștigătoare și a soluțiilor care vor fi premiate.

**1.4 Limba concursului**

1.4.1 Documentația de concurs este redactată în limba română. Limba de referință pentru documentație și raportul juriului este limba română. Procesul verbal de jurizare va fi redactat în limba română pentru a fi semnat de toți membrii juriului.

**1.5 Juriul concursului**

1.5.1 Juriul este alcătuit din 5 reprezentanți ai următoarelor instituții și organizații:

- Asociația Carpaterra

- Asociația Depoul de Artă Urbană

- Mănăstirea Franciscană Sfântul Ioan

- Directia Judeteană de Cultură

- Ordinul Arhitectilor din România - Brașov

1.5.2 Lucrările juriului se vor desfășura în Municipiul Brașov, într-un spațiu pus la dispoziție de către Organizator.

1.5.3 Toți membrii juriului participă la toate sesiunile juriului.

1.5.4Juriul este suveran. Decizia sa nu poate fi contestată și este obligatorie. Fiecare membru al juriului are un vot. Deciziile juriului vor fi luate prin vot majoritar. În cazul unei egalități de voturi, reprezentantul proprietarului are votul decisiv.

1.5.5Juriul concursului are următoarele îndatoriri și responsabilități:

- Juriul analizează și decide asupra calificării în concurs a lucrărilor;

- Juriul își stabilește de comun acord metodologia de lucru;

- Juriul evaluează toate proiectele depuse în baza criteriilor aplicate pentru stabilirea proiectului câștigător indicate în tema de concurs și anunțul de participare;

- Juriul stabilește o ierarhie finală și câștigătorul/câștigătorii concursului;

- Juriul întocmește și înaintează către Organizator procesul verbal de jurizare privind lucrările juriului și rezultatele concursului, explicând alegerile făcute și incluzând recomandările sale către Organizator. Procesul verbal de jurizare este un document întocmit în limba română și semnat de către toți membrii titulari ai juriului.

1.5.7 La jurizare vor participa fără drept de vot consilierul profesional și tehnic al concursului, desemnat de Organizator, președintele comisiei tehnice și consultanții de specialitate ai juriului.

1.5.8 Secretariatul juriului este asigurat de către un reprezentant desemnat în acest sens..

**1.6 Secretariatul concursului**

1.6.1 Comunicarea dintre concurenți și secretariatul concursului se realizează exclusiv prin intermediul email-urilor la adresa: office@carpaterra.org

1.6.2. Secretariatul are următoarele atribuții:

-asigură înscrierea concurenților;

- înregistrează întrebările scrise ale concurenților și le transmite promotorului și consilierului profesional şi tehnic al concursului;

- sprijină concurenții la descărcarea documentației, furnizând asistență tehnică în scris prin e-mail;

- asigură comunicarea și anunțarea rezultatelor jurizării.

1.6.3 Secretariatul de primire are atribuții legate de primirea, înregistrarea primirii și gestiunea proiectelor participante la concurs.

1.6.4. Secretariatul de jurizare are atribuții legate de asistarea juriului în întocmirea procesului verbal de jurizare și asigurarea tuturor materialelor solicitate de acesta.

**2. PARTICIPAREA LA CONCURS**

**2.1 Calitatea de concurent**

2.1.1Concurenții pot fi persoane fizice, asocieri de persoane sau persoane juridice. În cazul unei asocieri, liderul acesteia va înscrie proiectul în concurs.

2.1.3 Individual sau prin asociere, concurenții trebuie să aibă capacitatea legală de încheiere a unui contract de prestări de servicii de implementare a soluției pe peretele care face obiectul concursului, capacitate ce va trebui dovedită în fața Promotorului în cazul câștigării Concursului.

2.1.4. Următoarele persoane nu au dreptul să participe la concurs:

1. Membrii juriului

2. Consultantul profesional și tehnic al concursului

3. Membrii comisiei tehnice

4. Membrii secretariatului de concurs

5. Membrii echipei de elaborare a temei şi a regulamentului, inclusiv consultanții de specialitate

6. Organizatorul

7. Rudele până la gradul trei inclusiv ale persoanelor menționate la punctele 1-6

8. Alte persoane cu privire la care există indicii rezonabile sau informaţii concrete că ar putea avea, direct ori indirect, un interes personal, financiar, economic sau de altă natură, ori se află într-o altă situaţie de natură să îi afecteze independenţa şi imparţialitatea pe parcursul procesului de evaluare;

**2.2 Documentele de participare depuse de concurenți**

2.2.1 Formularul de participare

Concurentul trebuie să prezinte Formularul de participare datat, completat, semnat și/sau ștampilat în care este obligatorie menționarea:

- datele concurentului individual sau lider de asociere;

- datele privind autoratul – autorul principal, coautor (coautori), colaborator (colaboratori) sau consultanți pe specialități, dacă este cazul;

- datele privind numele și statutul juridic al asociaților – daca este cazul

- acordul sau dezacordul privind dezvăluirea identității autorului / echipei la expunerea sau publicarea proiectului;

- declarația pe propria răspundere, ca în eventualitatea atribuirii contractului de servicii de aplicare a lucrării, concurentul, individual sau în asociere, va asigura serviciile solicitate de către Promotor.

- portofoliu de lucrări.

2.2.3 Întreaga documentație reprezentând propunerile de soluții ale concurenților, formularul de participare, declarațiile pe propria răspundere și portofoliul concurentului vor fi comunicate electronic pe adresa office@carpaterra.org sau pe suport electronic (DVD, stick usb, etc) la adresa de contact a promotorului.

**2.3 Condiții de admitere în jurizare a proiectelor**

2.3.1 Pentru a fi admise în jurizare, proiectele trebuie să respecte:

- tema și regulamentul concursului;

- termenul de predare și cerințele de prezentare;

- să nu fie ofensatoare etnic sau religios.

- să nu exprime mesaje politice

2.3.2 Abaterile constatate înaintea jurizării de către secretariatul de primire a proiectelor și care conduc automat la respingerea unui proiect, conduc la respingerea unui proiect sunt:

- depășirea termenului limită stabilit în calendarul procedurii – data și ora – de predare directă la secretariat sau depunere la curier a proiectului sau depunerea la o altă adresă decât cea stabilită prin anunțul de participare și regulament, constatată de secretariat la primirea proiectului;

**3. DESFĂȘURAREA CONCURSULUI**

**3.1. Lansarea concursului**

3.1.1 Data lansării este reprezentată de data de publicarea a anunțului pe site-ul organizatorului. Pagina concursului va conține prezentarea competiției în limba română, publicarea documentației de concurs, a răspunsurilor la solicitările de clarificări, anunțarea rezultatelor jurizării, alte anunțuri relevante, și transmiterea răspunsului la contestații.

**3.2 Înscrierea la concurs**

3.2.1 Înscrierea în concurs este permisă pe toată perioada concursului.

3.2.2 Participanții au la dispoziție următoarea modalitate de înscriere: electronic printr-un email la office@carpaterra.org sau la sediul Organizatorului din Brașov, str. Prundului nr.1, la mansardă..

3.2.3 Înscrierea va fi confirmată via email de secretariatul concursului, în termen de 3 zile de la efectuarea înscrierii.

3.2.4 Înscrierea dă dreptul concurentului de a primi răspunsurile la întrebări și buletine informative privind desfășurarea concursului.

3.2.5 Înscrierea nu condiționează participarea la concurs.

**3.3 Documentația pusă la dispoziția concurenților**

3.3.1 Documentația de concurs este exclusiv în format electronic și poate fi descărcată de pe pagina internet a concursului.

3.3.2 Documentația de concurs cuprinde:

**Anexa 1 - REGULAMENTUL CONCURSULUI**

**Anexa 2 –ANUNȚUL CONCURSULUI**

**Anexa 3 -** Documentie suport-Planul fațadei

**Anexa 4 –**Formular de înscriere

**3.4 Dreptul concurenților de a solicita clarificări**

3.4.1 Solicitarea de răspunsuri la clarificări se va face pe email sau la numărul de telefon 0740065169.

3.4.2Organizatorulse va asigura să posteze răspunsurile la solicitările de clarificări sau la întrebări însoțite de întrebările aferente pe pagina de internet a concursului în mod clar, complet și fără ambiguități, respectând datele limită stabilite în calendarul concursului și luând măsuri pentru a nu dezvălui identitatea celor care au solicitat clarificările respective.

3.4.3Răspunsurile la solicitările de clarificări sau întrebări pot detalia, completa sau modifica unele prevederi ale documentației de concurs, şi devin parte integrantă a documentației de concurs.

**3.7 Anonimatul propunerilor**

3.7.1 Păstrarea anonimatului propunerilor necâștigătoare se va face doar la cererea expresă concurentului.

**3.9 Primirea și verificarea proiectelor**

3.9.1 Secretariatul de primire va verifica integralitatea documentațiilor depuse de către fiecare concurent.

**3.10 Lucrările juriului**

3.10.1Juriul își va stabili prin vot propria procedură de lucru.

3.10.2Lucrările juriului se vor desfășura în limba română. Raportul juriului se va redacta în limba română.

3.10.3Juriul are obligația de a evalua proiectele depuse în baza criteriilor aplicate pentru stabilirea proiectului câștigător indicate în tema de concurs și anunțul de participare și de a stabili o ierarhie potrivit căreia să declare un câștigător al concursului și să acorde premiile. La finalizarea lucrărilor, juriul are obligația de a întocmi procesul verbal de jurizare privind lucrările juriului și rezultatele concursului, care vor fi înaintate Organizatorului.

**3.11 Confidențialitate**

3.11.1 Niciun concurent nu are dreptul de a contacta membrii juriului în legătură cu concursul sau cu propriul proiect. Organizatorul sau secretariatul pot fi contactați cu privire la concurs numai în perioada de înscriere.

3.11.2 Membrii juriului, secretariatul juriului și consultanții invitați au obligația de a păstra confidențialitatea deliberărilor juriului. Ședințele de lucru ale juriului nu sunt publice. Nu este permis accesul în spațiul unde se desfășoară lucrările juriului al niciunei persoane.

**3.12 Criterii aplicate pentru stabilirea proiectului câștigător**

3.12.1 Criteriile aplicate pentru stabilirea proiectului câștigător sunt prezentate în tema concursului și în anunțul de participare.

**3.13 Recomandările juriului**

3.13.1 Întrucât scopul final al concursului îl constituie desemnarea proiectului câștigător, juriul va consemna în procesul verbal de jurizare concluziile deliberărilor și recomandările pentru dezvoltarea eventuala a solutiei castigatoare.

**3.14 Comunicarea rezultatelor**

3.14.1 Rezultatele vor fi aduse la cunoștința tuturor participanților, precum și opiniei publice de către Organizator, prin intermediul paginii Internet a concursului pe site-ul organizatoruluila data anunțată în calendarul concursului.

**3.15 Contestații**

3.15.1 Decizia juriului privind evaluarea proiectelor nu poate fi contestată și nu poate constitui subiect de drept.

**3.16 Calendarul concursului**

**1.** Lansare: **18 septembrie 2017**

2. Predare Lucrări: **18 - 27 septembrie 2017, ora 16.00**

4.Jurizare:**27 - 29septembrie 2017**

5. Anunt oficial câstigatori:**29 spetembrie 2017**

6. Aplicare solutie câstigăroare: **2-15 octombrie 2017**

**3.17 Premii**

3.18.1 Premiul acordateste reprezentat de un contract deservicii pentru aplicarea soluției câștigătoare în cuantum de **10000 lei plus materiale necesare în cuantum de 5000 lei.**

3.18.2 Organizatorul se angajează să achite câștigătoruluiavans de 2000 lei din premiu și materialele necesare în cuantum de 5000 lei odată cu semnarea contractului, iar diferența la finalul lucrării

3.18.3 Pentru toți concurenții, cetățeni români sau ai unui alt stat, plata premiilor se va face în lei.

**4. VALORIFICAREA PROIECTELOR**

**4.1 Proprietatea asupra proiectelor**

4.1.4 Autorii proiectelor câştigătoare cedează Organizatorului (în urma achitării contravalorii premiilor) drepturile patrimoniale asupra operelor, în baza unui contract care va fi încheiat ulterior pentru a permite dezvoltarea ulterioară a ideilor din proiectul câștigător cu terți.

4.1.5 Prin cesiunea drepturilor patrimoniale, autorii autorizează Organizatorul concursului să publice imaginile respective în format tipărit sau în format digital, fără nici un alt acord sau plată, precum și dreptul de a fi prezentate în expozițiile organizate în cadrul concursului, cu recunoașterea autoratului.

4.1.6 Organizatorul Concursului nu își asumă nicio responsabilitate privind eventuale încălcări ale dreptului de autor de către participanţii la concurs. Responsabilitatea revine în mod exclusiv celui care a trimis proiectul.

4.1.7 Concurenților li se cere în formularul de participare exprimarea în scris a acordului pentru dezvăluirea identității reale a autorului și/sau echipei de proiect, după ridicarea anonimatului, în expunerea sau în publicarea proiectelor.

**5. PRELUCRAREA DATELOR CU CARACTER PERSONAL**

5.1 Tuturor participanților la Concurs le sunt garantate drepturile în conformitate cu Legea nr.677/2001 pentru protecția persoanelor cu privire la prelucrarea datelor cu caracter personal și libera circulație a acestor date și legislația română privind comunicările comerciale, iar Organizatorul se angajează să îndeplinească toate condițiile stabilite de lege, aplicabile prezentului Concurs, pentru protecția drepturilor participanților.

5.2 Datele personale ale concurenților cărora li se vor plăti premiile vor fi transferate Promotorului și vor rămâne în contabilitatea acestuia, în conformitate cu prevederile legislației fiscale.

5.3 Concurenții își dau acordul ca, în cazul în care proiectele lor vor fi premiate, să se publice pe site-ul Promotorului, partenerilor și al Primăriei Brașov a unor poze, înregistrări video cu ei din cadrul concursului.

**6. LITIGII**

6.1 În cazul unor potențiale conflicte apărute între Organizator și participanții la Concurs, acestea vor fi soluționate pe cale amiabilă. Dacă nu este posibilă rezolvarea pe cale amiabilă, părțile implicate vor înainta conflictele spre soluționare instanțelor competente din România.

**7. ANULAREA CONCURSULUI**

7.1 Anularea concursului de soluții se poate face numai în cazul în care în concurs se prezintă mai puțin de 3 proiecte.

**8. REGULAMENTUL CONCURSULUI**

8.1 Regulamentul concursului este parte integrantă a documentației de concurs și poate fi descărcat de pe site-ul wwwcarpaterra.org. Prin participarea la acest Concurs, concurenții sunt de acord să se conformeze prezentului Regulament. Orice modificări ale prezentului Regulament vor fi comunicate concurenților.

Aprobat de echipa de proiect

Asociația Carpaterra Mănăstirea Franciscană Sfântul Ioan Depoul de Artă Urbană

 Cătălin Cantor Puvak Anton Dan Oprea